Kilotoa

Kilotoa (isp. Quilotoa, keč. Kilutuwa) – vulkaninė kaldera Anduose, Ekvadore, Kotopaksio provincijos vakaruose, į šiaurę nuo Sumbagvos. Aukštis – 3914 m. Kalderos plotis 3 km, jame telkšo 250 m gylio vulkaninis ežeras. Šlaitų aukštis 400 m. Kilotoa kaldera susidarė maždaug prieš 800 metų įvykus smarkiam išsiveržimui: piroklastiniai srautai ir laharai pasiekė Ramųjį vandenyną, vulkaniniais pelenais padengti visi šiauriniai Andai. Veikia fumarolės ir karštosios versmės. Nuorodos Global Volcanism Program Archyvuota kopija 2007-03-23 iš Wayback Machine projekto.